<classify> Yanga tayari ina wachezaji watano wa kigeni hivyo ujio wa Ngoma utafikisha jumla ya wachezaji sita na kubakiza nafasi moja ambayo inaangaliwa kati ya kiungo Lansana Kamara wa Sierra Leone au mwingine anayetafutwa.Kamara tayari yuko nchini na amekuwa akifanya mazoezi na mabingwa hao wa Tanzania Bara tangu waanze mazoezi takribani wiki mbili sasa kwenye Uwanja wa Karume, Dar es Salaam.Wachezaji wa kigeni wenye mikataba na Yanga ni beki mwenye asili ya Jamhuri ya Kidemokrasia ya Congo anayechezea Rwanda, Mbuyu Twite, kiungo wa Rwanda, Haruna Niyonzima, mshambuliaji wa Burundi, Amissi Tambwe, mshambuliaji wa Liberia, Kpah Sherman na kiungo wa Brazil, Andrey Coutinho.Akihojiwa na vyombo vya habari jana kwenye mazoezi ya Yanga uwanjani Karume, Katibu Mkuu wa Yanga, Dk Jonas Tiboroha alisema Ngoma anakuja kumalizana na kikosi hicho cha Jangwani ili kukitumikia msimu ujao.Ngoma ni mchezaji mzuri, nadhani hata mashabiki walimuona katika mchezo wetu dhidi ya Platinum, ni mchezaji mwenye uwezo kwa hiyo anakuja kufanya kazi na sisi, alisema Dk Tiboroha.Yanga ilicheza na FC Platinum katika raundi ya kwanza ya Kombe la Shirikisho Afrika mwaka huu ambapo katika mechi ya kwanza Dar es Salaam ilishinda mabao 2-0 na ikafungwa mabao 2-1 ugenini, na kusonga mbele kwa jumla ya mabao 3-2.Ngoma alikuwa mmoja wa wachezaji tishio wa timu hiyo ya Bulawayo. Mwishoni mwa wiki, Kamati ya Utendaji ya TFF iliamua kuanzia msimu 201516 idadi ya wachezaji wa kigeni watakaosajiliwa na klabu ya Ligi Kuu itakuwa saba, wote wataruhusiwa kucheza kwa wakati mmoja.Ilieleza kuwa ili mchezaji wa kigeni asajiliwe, ni lazima awe ni mchezaji wa timu za Taifa za nchi yake ya wakubwa, U23, U20, U19, U17 nk au awe anacheza katika Ligi Kuu ya nchi yake au nchi nyingine wakati anasajiliwa.Pia ilisema kuwa kila mchezaji wa kigeni atakayesajiliwa atalipia ada ya maendeleo ya mpira wa vijana ya Dola za Marekani 2,000 kwa kila msimu atakaocheza nchini. Fedha hizi zitapelekwa katika Mfuko wa Maendeleo ya Mpira.Katika hatua nyingine, baadhi ya wachezaji wa Yanga waliokuwa likizo na kwenye timu za Taifa waliongezeka jana kwenye mazoezi ya Yanga kwa ajili ya kujiandaa na michuano ya ligi na kimataifa.Wachezaji waliofika ni Tambwe, Twite, Deus Kaseke, Malimi Busungu, Juma Abdul na Oscar Joshua. Aidha, aliyekuwa winga wa timu hiyo, Mrisho Ngassa alikuwapo na kufanya mazoezi na kikosi hicho.Ngassa tayari si mchezaji wa klabu hiyo baada ya kusaini mkataba wa miaka minne na Klabu ya Free State ya Afrika Kusini hivyo anatarajiwa kujiunga wakati wowote.Akijibu maswali ya waandishi wa habari kuhusu kuonekana katika mazoezi ya Yanga, Ngassa alisema hiyo ni klabu yake aliyoisaidia kuchukua ubingwa msimu uliopita hivyo hutumia likizo yake kufanya mazoezi.  <topic>: michezo 